ತಾಯಿ ಕಾರ್ಡ್ ಕೊಡಲು ಲಂಚಕ್ಕೆ ಬೇಡಿಕೆ ಇಟ್ಟ ನರ್ಸ್ ಅಮಾನತು ರಾಯಚೂರು : ಗರ್ಭಿಣಿಯಾದ ಪ್ರತಿಯೊಬ್ಬ ಮಹಿಳೆಗೂ ರಾಜ್ಯದಲ್ಲಿ ಮಾಹಿತಿ, ಲಸಿಕೆ ಸೇರಿದಂತೆ ಇತರ ಮಾಹಿತಿಗಾಗಿ ತಾಯಿ ಕಾರ್ಡ್ ಉಚಿತವಾಗಿ ವಿತರಿಸಲಾಗುತ್ತದೆ. ಆದ್ರೇ ಆರೋಗ್ಯ ಇಲಾಖೆಯ ನರ್ಸ್ ಒಬ್ಬರು ಇಂತಹ ತಾಯಿಕಾರ್ಡ್ ಮಹಿಳೆಯೊಬ್ಬರಿಗೆ ಕೊಡೋದಕ್ಕೆ ಲಂಚಕ್ಕೆ ಬೇಡಿಕೆ ಇಟ್ಟಿದ್ದಾಳೆ. ಈ ವೀಡಿಯೋ ವೈರಲ್ ಆದ ಪರಿಣಾಮ, ಇದೀಗ ಅಮಾನತುಗೊಂಡಿದ್ದಾರೆ. ರಾಯಚೂರು ಜಿಲ್ಲೆಯ ಮಸ್ಕಿ ತಾಲೂಕಿನ ಮಲ್ಲದಗುಡ್ಡದ ಉಪ ಆರೋಗ್ಯ ಕೇಂದ್ರದಲ್ಲಿ ನರ್ಸ್ ಆಗಿ ಕಾರ್ಯನಿರ್ವಹಿಸುತ್ತಿದ್ದಂತ ಸಾವಿತ್ರಿ ಎಂಬುವರು ಮಹಿಳೆಯೊಬ್ಬರಿಗೆ ತಾಯಿಕಾರ್ಡ್ ವಿತರಿಸೋದಕ್ಕೆ ಲಂಚಕ್ಕಾಗಿ ಬೇಡಿಕೆ ಇಟ್ಟಿದ್ದಾಳೆ. ನರ್ಸ್ ಲಂಚಕ್ಕೆ ಬೇಡಿಕೆ ಇಡೋದನ್ನು ಸಂಬಂಧಿಕರು ವೀಡಿಯೋ ಮಾಡಿಕೊಂಡಿದ್ದಾರೆ. ಹೀಗೆ ವೀಡಿಯೋ ಮಾಡಿಕೊಂಡ ಅವರು, ತಾಯಿ ಕಾರ್ಡ್ ಕೊಡೋದಕ್ಕೂ ಈ ನರ್ಸ್ ಲಂಚಕ್ಕೆ ಬೇಡಿಕೆ ಇಡ್ತಾ ಇದ್ದಾರೆ. ಹೀಗಾಗಿ ಅವರ ವಿರುದ್ಧ ಸೂಕ್ತ ಕ್ರಮ ಕೈಗೊಳ್ಳುವಂತೆ ಒತ್ತಾಯಿಸಿದ್ದರು. ಇದಕ್ಕೆ ಅನೇಕರು ಕಿಡಿಕೂಡ ಕಾರಿದ್ದರು. ಇಂತಹ ವೈರಲ್ ವೀಡಿಯೋ ವೀಕ್ಷಿಸಿದಂತ ರಾಯಚೂರು ಜಿಲ್ಲಾ ಆರೋಗ್ಯಾಧಿಕಾರಿಗಳು, ಮಸ್ಕಿ ತಾಲೂಕಿನ ಮಲ್ಲದಗುಡ್ಡದ ಉಪ ಆರೋಗ್ಯ ಕೇಂದ್ರದ ನರ್ಸ್ ಸಾವಿತ್ರಿಯವರನ್ನು ಅಮಾನತುಗೊಳಿಸಿ, ಆದೇಶಿಸಿದ್ದಾರೆ. ತಾಜಾ ಸುದ್ದಿಗಾಗಿ ನಮ್ಮ WhatAapp ಗ್ರೂಪ್ಗೆ ಸೇರಿಕೊಳ್ಳಿ https:bit.ly3aR8rtL